PROPOSTA D’ACORD EN RELACIÓ A L’EXPEDIENT D’EXPULSIÓ 
DE LA DIPUTADA GLORIA MARCOS MARTI

Vist el Plec de Càrrecs presentat per la diputada Mireia Mollà Herrera com a instructora de l’expedient d’expulsió de la diputada Gloria Marcos Martí del Grup Parlamentari Compromís iniciat per acord del Ple del Grup en la reunió del 1 de juliol de 2008.

Vist que s’han complit el terminis establerts el Reglament de Grup Parlamentari per que presentara al·legacions la diputada Gloria Marcos Martí sense que haja fet ús del seu dret i, donat que en el Plec de Càrrecs se l’informava dels terminis per presentar al·legacions i que de no presentar aquestes la diputada accepta de pla tant els fets com la sanció que es proposa i vist que, en consequencia, l’instructora eleva com a definitiu i a la consideració del Ple del grup exclusivament i sense modificacions el plec de càrrecs.

Vist que els fet a considerar s’han reiterat i agreujat, tal como s’indica en l’expedient amb posterioritat al dia 23 de juny data de l’aprovació del Reglament de funcionament del grup especialment en dues rodes premsa fetes el mateix dia 23 de juny i 1 de juliol així com per les actuacions de la diputada davant el Ple de Les Corts del dia 26 de juny en relació amb la discussió de la Llei de Participació i per la seua negativa a entregar al grup parlamentari la justificació de les despeses que se li va demanar el dia 23 de juny, tot allò arreplegat en el Plec de Càrrecs junt amb els agreujants considerats.

Vist l’escrit presentat el dia 4 de juliol amb entrada en el registre del grup parlamentari a les 13.10 hores que no ve signat per la diputada Gloria Marcos Martí.

Vist el l’article 27 del Reglament de Les Corts que al seu apartat 2 estableix que “Igualment, adquiriran la condició de diputat o diputada no adscrit aquells que al llarg de la legislatura causaren baixa per qualsevol causa en el grup parlamentari, constituït pels diputats pertanyents a la formació electoral en què van concórrer a les eleccions. Si la baixa fóra per expulsió del grup parlamentari haurà d’acreditar-se davant de la Mesa de Les Corts que la decisió va ser adoptada, almenys, per la majoria absoluta dels membres del mateix.
3. No obstant, en qualsevol moment de la legislatura, el diputat o diputada no adscrit podrà retornar al grup parlamentari constituït pels diputats de la seua formació electoral prèvia acceptació expressa del síndic del mateix.”

Aquest Grup Parlamentari 

ACORDA

1.	Considerar que els fets ocorregut amb posterioritat al dia 23 de juny data de l’aprovació del Reglament de funcionament del grup especialment en dues rodes premsa fetes el mateix dia 23 de juny i 1 de juliol així com per les actuacions de la diputada davant el Ple de Les Corts del dia 26 de juny en relació amb la discussió de la Llei de Participació i per la seua negativa a entregar al grup parlamentari la justificació de les despeses a càrrec de la subvenció del grup que se li va demanar el dia 23 de juny, tot allò arreplegat en el Plec de Càrrecs junt amb els agreujants considerats, son sancionables  amb l’expulsió segons l’article 21 del Reglament del Grup Parlamentari sense considerar sancionables, per aplicació del principi constitucional d’irretroactivitat de las disposicions sancionadores no favorables, el fets ocorregut amb anterioritat a l’aprovació del Reglament que és d’aplicació a aquest expedient.

1.	Desestimar i no entrar al fons de l'assumpte, l'escrit presentat el 4 de juliol per estar presentat fora de termini al tindre registre d'entrada a les 13:10 hores i per estar firmat per una altra persona diferent de la diputada sense que conste al grup l’identitat del firmant ni la capacitat de representació d’aquest ni que, per tant, l’escrit responga a la voluntat de la diputada.

1.	Expulsar del Grup Parlamentari a la diputada Gloria Marcos Martí per tal que cause baixa del mateix a partir d’aquest data a tenor del que disposa l’article 27.2  del Reglament de Les Corts.

1.	Comunicar aquest acord a la Mesa de Les Corts per tal que es considere a aquesta diputada como no adscrita als efectes previstos en els apartats 4 i 5 de l’article 27 del Reglament de Les Corts que estableix que:
“4. L’adquisició de la condició de diputat no adscrit produirà la pèrdua del lloc que el diputat o diputada poguera ocupar en representació del seu grup parlamentari, o Grup Mixt, en qualsevol òrgan de Les Corts, així com el cessament automàtic dels càrrecs electius que tinguera en els mateixos.
5. Els diputats o diputades no adscrits gaudiran únicament dels drets reconeguts reglamentàriament als diputats o diputades individualment considerats.”

1.	Comunicar aquest acord a la diputada Gloria Marcos Martí.

Les Corts, 4 de juliol de 2008